CELEX: 62010CJ0379
Language: sk
Date: 2011-11-24 00:00:00
Title: Rozsudok Súdneho dvora (tretia komora) z 24. novembra 2011. # Európska komisia proti Talianskej republike. # Nesplnenie povinnosti členským štátom - Všeobecná zásada o zodpovednosti členských štátov za porušenie práva Únie jedným z ich súdnych orgánov rozhodujúcim v poslednom stupni - Vylúčenie akejkoľvek zodpovednosti za výklad právnych pravidiel alebo posúdenie skutkových okolností a dôkazov uskutočnených súdom rozhodujúcim v poslednom stupni - Obmedzenie zodpovednosti štátu vnútroštátnym zákonodarcom na prípady úmyselného protiprávneho konania alebo hrubej nedbanlivosti, ktorých sa dopustil taký súd. # Vec C-379/10.

Rozsudok Súdneho dvora (tretia komora) z 24. novembra 2011 – Komisia/Taliansko
      (vec C‑379/10)
      „Nesplnenie povinnosti členským štátom – Všeobecná zásada zodpovednosti členských štátov za porušenie práva Únie jedným z ich súdov rozhodujúcich v poslednom stupni
         – Vylúčenie akejkoľvek zodpovednosti štátu v dôsledku výkladu právnych noriem alebo posúdenia skutkového stavu a dôkazov uskutočnených
         súdom rozhodujúcim v poslednom stupni – Obmedzenie zodpovednosti štátu vnútroštátnym zákonodarcom na prípady úmyselného protiprávneho konania alebo hrubej nedbanlivosti,
         ktorých sa dopustil taký súd“
      
      Právo Únie – Práva priznané jednotlivcom – Porušenie zo strany členského štátu – Povinnosť nahradiť ujmu, ktorá bola spôsobená jednotlivcom – Podmienky v prípade porušenia pripísateľného najvyššiemu súdu – Zjavná povaha porušenia – Vnútroštátna právna úprava, ktorá obmedzuje vznik zodpovednosti len na prípady úmyselného protiprávneho konania alebo hrubej
         nedbanlivosti – Neprípustnosť (pozri body 40 – 42, 46, 48 a výrok)
      
      Predmet
      
         
               Nesplnenie povinnosti členským štátom – Porušenie všeobecnej zásady zodpovednosti členských štátov za porušenie práva Únie
                  jedným z ich súdov rozhodujúcich v poslednom stupni – Zodpovednosť obmedzená iba na prípady úmyselného protiprávneho konania
                  a hrubej nedbanlivosti
               
            Výrok
      
         
                  1.
               
               
                  
               
               
                  	Talianska republika si tým, že podľa článku 2 odsekov 1 a 2 zákona č. 117 o náhrade škody spôsobenej pri výkone súdnej právomoci
                     a občianskoprávnej zodpovednosti magistrátu [legge n. 117 (sul) risarcimento dei danni cagionati nell’ esercizio delle funzioni
                     giudiziarie e responsabilità civile dei magistrati] z 13. apríla 1988
                  
               
            –      vylúčila akúkoľvek zodpovednosť Talianskej republiky za škody spôsobené jednotlivcom porušením práva Únie jedným z jej súdov
         rozhodujúcich v poslednom stupni, pokiaľ toto porušenie vyplýva z výkladu právnych pravidiel alebo posúdenia skutkových okolností
         a dôkazov uskutočnených týmto súdom, a
      
      –        túto zodpovednosť obmedzila iba na prípady úmyselného protiprávneho konania a hrubej nedbanlivosti,
      nesplnila povinnosti, ktoré jej vyplývajú na základe všeobecnej zásady zodpovednosti členských štátov za porušenie práva Únie
         jedným z ich súdov rozhodujúcich v poslednom stupni.
      
      
         
                  2.
               
               
                  
               
               
                  	Talianska republika je povinná nahradiť trovy konania.